തട്ടാരമ്ബലം സരസ്വതി ക്ഷേത്രത്തില് വിദ്യാരംഭം മാവേലിക്കര: വിജയദശമി ദിനത്തില് മാവേലിക്കര തട്ടാരമ്ബലം സരസ്വതി ക്ഷേത്രത്തില് കുരുന്നുകള് അറിവിന്റെ ആദ്യക്ഷരം കുറിച്ചു. രാവിലെ 7.10 മുതല് വിദ്യാരംഭ ചടങ്ങുകള് ആരംഭിച്ചു. ക്ഷേത്രം തന്ത്രി കല്ലമ്ബള്ളി ഇല്ലം വാമനന് നമ്ബൂതിരി ചടങ്ങുകള്ക്ക് മുഖ്യ കാര്മ്മികത്വം വഹിച്ചു. മേല്ശാന്തി ശ്രീകുമാര് , ഡോ.എ.വി.ആനന്ദരാജ്, അഡ്വ.കെ.ആര്.മുരളീധരന്, വിനു ധര്മ്മരാജ്, ഡോ.സതീഷ്, ലേഖ എന്നിവര് കുരുകള്ക്ക് ആദ്യക്ഷരം പകര്ന്നു നല്കി. നവരാത്രി മഹോത്സവത്തിന് അഡ്ഹോക്ക് കമ്മിറ്റി കണ്വീനര് ഗോപന് ആഞ്ഞലിപ്ര, അംഗങ്ങളായ മധു പുളിമൂട്ടില്, സന്തോഷ് വളവൂര്, രാജന്, സന്തോഷ് കുമാര് എന്നിവര് നേതൃത്വം നല്കി. മാവേലിക്കര പള്ളിയിറക്കാവ് സരസ്വതി ക്ഷേത്രം, മാവേലിക്കര തമിഴ് ബ്രാഹ്മണ സമൂഹ മഠം, മുള്ളിക്കുളങ്ങര ദേവീക്ഷേത്രം എന്നിവിടങ്ങളിലും വിദ്യാരംഭ ചടങ്ങുകള് നടന്നു.